Pagbubulay-bulay para harapin ang mahirap Maaaring gamitin ito upang harapin ang mahihirap na emosyon o pakiramdam sa ating katawan. Hanapin ang posisyon kung saan ka komportable At suriin ang katawan kung anu-anong bahagi ang may ginhawa... Masarap ang pakiramdam, ligtas, kampante. O kung hindi man mabuti ang pakiramdam, ay hindi naman masama. Suriin ang iyong mga kamay, binti, mga paa At hayaang matuon ang atensiyon sa bahagi ng iyong katawan na nakararanas ng ginhawa Anumang bahagi ang iyong napiling pagtuunan ng pansin Hayaan mong manatili rito ang buo mong atensiyon Pakiramdaman mo ito Hayaang mapahingalay ang isip At nang maramdaman mo nang husto itong bahagi ng iyong katawan. Kung sa kasalukuyan ay may hinaharap kang mahirap... Paghihirap ng emosyon, o sakit ng katawan Bigyang pansin mo ito ngayon. Maaaring masakit ang likod o balikat Maaaring sumasakit ang ulo O pwede ring may dinadalang kalungkutan Pagkaligalig Galit Saan mo nararamdaman ito sa iyong katawan? Nasaan ang emosyon na ito sa iyong katawan? Pansinin mo ito Kahit sandali, pakiramdaman mo ito. Huminga nang malalim At ibalik ang iyong atensiyon sa bahagi ng katawan na may ginhawa... Kamay o binti o mga paa. Manatili ka rito pansamantala Pakiramdaman ang ginhawa Magpahinga, ngunit gising ang diwa. Hayaan mong makalayo ang iyong sarili sandali mula sa bigat ng pakiramdam. Muli, ibalik ang atensiyon sa bahagi ng iyong katawan na nakararanas ng hirap o bigat Ng sakit ng katawan o kirot ng emosyon sa iyong katawan Ang panginginig sa dibdib O paninikip sa tiyan O paghigpit ng iyong panga
Pansinin lamang ang mga ito, at huminga. Hayaan mong nariyan lamang sila Hayaan mong manatili ang nariyan na. Unti-unti, ibalik ang atensyon sa bahagi ng katawan na nakakaramdam ng ginhawa Magpahinga, manatili sa kasalukuyan, gising ang diwa. Pakiramdaman ang kaligtasan... Ang koneksiyon sa bahaging ito na may ginhawa. Hayaan mong manatiling konektado ang iyong sarili sa lugar na ito Ngunit subukan mong sulyapan ngayon ang bahagi ng iyong katawan na may nararanasang sakit o hirap. Maaari pa rin bang manatili ang koneksiyon mo sa bahagi ng katawan na may ginhawa, habang alam mong may ibang bahagi ng iyong katawan ang dumaranas naman ng sakit? Hayaan mo lamang ito. Ituon mo ang higit sa kalahati ng iyong atensyon sa maginhawang bahagi ng iyong katawan Huminga nang malalim Habang sumusulyap sa nahihirapang bahagi ng iyong katawan. Pansinin kung may nagaganap -- ito ba ay lumalaki? Lumiliit? Nagbabago? Nag-iiba ng anyo? Pansinin ang nangyayari sa bahaging ito. Magpahinga. Huminga. Ngayon ay subukan mong magpadala sa bahaging ito ng kabutihang-loob na puspos ng pag-ibig. Kabutihang-loob para sa iyong sarili, para sa anumang bigat ng damdamin ang dinaranas mo ngayon Sakit ng katawan, sakit ng loob. Hayaan mong kanlungin ng kabutihang-loob ang iyong buong sarili. Hindi ka nag-iisa. Nawa'y lahat tayo ay makalaya mula sa sakit at sa ating mga dusa Nawa'y lahat tayo ay mamuhay sa ligaya.